Les persones con sensibilidá d’esquierda pueden compaxinar perfechamente un sentimientu nacional d’amor a la so nación, con un sentimientu internacional de solidaridá coles demás naciones. Namás dende la soberanía se tien capacidá pa xestionar esa deseyada solidaridá
#000001
Un espectru eleváu de la ciudadanía asturiana amuesa con arguyu’l so calter internacionalista, particularmente ente aquellos que se consideren d’esquierdes. Munches d’estes persones, conciudadanes nueses, tán convencíes que l’internacionalismu ye sinónimu d’arrogancia, solidaridá y xusticia social y económica ente les persones, ensin importar ónde vivan. Y entá nun tando del tou equivocaes, quédense nuna apreciación superficial, que nun se dirixe al vraeru tresfondu del significáu del internacionalismu, tal como foi concebíu polos primeros pensadores del ideariu socialista, que, en cualesquier casau, tien de ser afechu a les realidaes del períodu históricu y la dómina actual.
#000002
A lo último internacionalismu sedría, per una llau l’actitú qu’antepón lo internacional a lo puramente nacional. Por otru, l’enclín socialista que defende l’asociación internacional de los obreros pa llograr ciertes revindicaciones.
#000006
“Conxuntu de persones d’un mesmu orixe, que de normal falen el mesmu idioma y tienen una tradición común”. ¿qué ye, qu’ Asturies nun cumple esti criteriu? Podría alegase que munchos territorios cumplen esti criteriu. Ye innegable, pero Asturies ye un d’ellos. Y les tradiciones de Asturies tán bien marcaes y son bien estremaes a les d’otros territorios. Pa otru artículu daria la realidá de la llingua asturiana, viva entá con too y con eso el maltratu carecíu dende l’anexón que’l país sufrió pola corona castellana. Maltratu más acusáu cuanto más recién nel tiempu.
#000009
Con éses ¿porqué los obreros asturianos nun entamaron por considerase como nación pa, dende ende entamar la so llucha internacionalista? La rempuesta ye tan simple de dar como complicáu ye’l fondu de la mesma. Naquel momentu históricu, yeren les clases altes de la sociedá, los qu’ostentaben el capital, los qu’enclinaben la so ideoloxía escontra’l nacionalismu. Esto asocedió en Catalunya y n’Euskadi. N’Asturies el poder de los “ricos” nun yera tan grande, y la manifestación nun pasó de ser un cobarde rexonalismu. Nun había realmente un texíu industrial. Nun había dueños d’empreses, “capitalistes” que fundaren un nacionalismu asturianu. Mayormente, la industria taba en manos de foriatos. L’alta burguesía asturiana conformábase por vieyos “fiosdalgo” que debíen la so escasa fortuna al monarca español. Difícilmente diben morder la so man.
#000010
El movimientu obreru n’Asturies allinióse coles tesis de los de les zones más industrializaes del estáu, ónde la oposición al nacionalismu “de los patrones” constituyóse nun fuerte internacionalismu. Entendible, pero falto de visión.
#000011
Darréu, mientres la guerra civil española, cola proclamación del Conseyu Soberanu, punxéronse unes blimes, pero la rápida derrota, xunida a la represión y al desembarcu d’inmigrantes precisaos de trabayu, callaron el tonu de la propuesta pa bien llargu tiempu.
#000013
Yá en dómina más recién, nos territorios ónde se formara un fuerte nacionalismu “de dreches”, los movimientos obreros entendieron que l’internacionalismu nun ye enemigu del nacionalismu, si non que lu complementa. Pero volvamos equí a la definición del términu. Nacionalismu ye un sentimientu fervorosu de pertenencia a una nación y d’identificación cola so realidá y la so hestoria. Nun confundir con imperialismu, expansionismu, xenofobia o cualesquier otru tipu d’actitú que suponga arrogarse prebendes, poderes o drechos estraordinarios. Nun ye negativo ser nacionalista, siempres y cuando eso nun anteponga lo nacional a lo internacional.
#000014
Ye lo que tien qu’entender la esquierda mayoritaria en Asturies.
#000015
Empreses y profesionales pol Asturianu
#000026